Na osnovu člana 399 Zakona o privrednim društvima (Službeni glasnik RS br 36/2011, 99/2011, 83/2014-dr. Zakon i 57/2015, 44/2018, 95/2018 i 91/2019) Odbor direktora Akcionarskog društva Metalna industrija ALFA-PLAM Vranje za XXXI redovnu Skupštinu akcionara koja će se održati dana 17.06.2022. godine, dostavlja na razmatranje i usvajanje

IZVEŠTAJ ODBORA DIREKTORA

AKCIONARSKOG DRUŠTVA METALNA INDUSTRIJA

ALFA-PLAM VRANJE

ZA PERIOD 11.06.2021 – 17.05.2022.godine

U periodu od imenovanja do dana sačinjavanja izveštaja, Odbor direktora je redovno održavao sednice, na kojima su razmatrani brojni materijali, izveštaji, pregledi, informacije, teme i pitanja važna za poslovanje, rad i razvoj ukupnog poslovnog sistema Akcionarskog društva Metalna industrija ALFA-PLAM Vranje, povodom kojih su donete odluke i zaključci.

Članovi Odbora direktora podržavaju strategiju i korporativne vrednostima Društva, zbog čega, kao i do sada aktivno učestvuju u svim diskusijama. Na sednicama Odbora direktora razmatraju se prioritetni pravci razvoja Društva i prognoze ključnih pokazatelja poslovanja i pretpostavki za razvoj Društva u perspektivi. S tim u vezi članovi Odbora direktora aktivno sarađuju sa menadžmentom Društva po pitanjima vezanim za poslovanje i ciljeve Društva, očekivanja akcionara, rizicima u poslovanju i ostalim faktorima koji utiču na poslovanje Društva, sve u cilju ostvarivanja maksimalno mogućih poslovnih rezultata ALFA-PLAM ad Vranje.

Kao i svake godine Odbor direktora usvojio je Poslovnu politiku u kojoj su postavljeni ciljevi te s tim u vezi redovno sprovodi procenu realizacije postavljenih ciljeva, usvojene Politike, efikasnosti i efektivnosti poslovanja Društva kroz različite forme izveštaja i obaveštenja o pojednim segmetnima poslovanja, te u skladu sa ocenom rezultata daje odgovarajuće naloge menadžmentu Društva s ciljem što uspešnijeg poslovanja analizirajući:

- Poslovanje, prihode i finansijsko stanje društva

- Rentabilnost poslovanja

- Tržišne trendove u zemljma regiona

- Ključne poslove i poslovne događaje od značaja za poslovanje I likvidnost društva

- Status realizacije projekata razvoja društva i investicionih projekata

- Status realizacije aktivnosti za upravljanje ključnim rizicima

- Druga pitanja od značaja za poslovanje društva.

Što se tiče samog načina rada Odbora direktora i izveštavanja neizvršnih članova Odbora direktora rad se i dalje fokusira na suštinska pitanja o kojima se vodi aktivna, otvorena I sveobuhvatna diskusija pre donošenja bilo kakve odluke, sve u cilju donošenja konstruktivnih odluka. Interakcija sa menadžementom društva je odgovarajuća, kroz različite forme na osnovu kojih se dobijaju relevantne, potpune i blagovremene informacije o svim pitanjima koja su predmet razmatranja na sednicama Odbora direktora.

Neizvršni direktori blagovremeno su obaveštavani od strane izvršnih direktora o svim pitanjma vezanim za poslovanje, finansijko stanje i potencijalne rizike u poslovanju Društva preko različitih formi upravljačkog I finansijskog izveštavanja (kvartalni I godišnji finansijski izveštaji, izveštaji o analizi poslovanja Društva i prognozi za naredni period, izveštaji o realizaciji odluka I sl.)

Društvo primenjuje Kodeks korporativnog upravljanja kao i međunarodno prihvaćene principe i pravila korporativnog upravljanja koja se smatraju najboljom praksom, s ciljem uspostavljanja dobrih poslovnih običaja i visokih standarda u domenu korporativnog upravljanja, koji treba da omoguće ravnotežu uticaja nosilaca korporativnog upravljanja društva, konzistentnost sistema kontrole i jačanje poverenja akcionara, investitora, kao i drugih zainteresovanih strana, sve u cilju obezbeđenja dugoročnog i održivog razvoja Društva.

Pregled najvažnijih praksi korporativnog upravljanja koje društvo primenjuje dato je u izjavi o primeni kodeksa korporativnog upravljanja koja je sastavni deo Godišnjeg finansijskog izveštaja, koji će biti dostupan na internet stranicama Društva, Beogradske berze i Komisije za hartije od vrednosti. Pored usvajanja Izjave o primeni kodeksa korporativnog upravljanja, članovi Odbora direktora, razmatrali su i usaglasili odgovore po pitanjima prakse korporativnog upravljanja, sadržanim u Upitniku korporativnog upravljanja koji je objavljen na interent stranici Beogradske berze, kao forme za pregled poštovanja prakse korporativnog upravljanja.

U cilju izveštavanja akcionara na XXXI Skupštini, uzimajući u obzir period 11.06.2021 – 17.05.2022. godine, Odbor direktora podnosi Izveštaj o sledećim segmentima poslovanja, u skladu sa svojim ovlašćenjima i nadležnostima:

- Prilikom sastavljanja finansijskih izveštaja, kao i u svom dosadašnjem radu, tako i sada Odbor direktora se rukovodio računovodstvenom praksom zasnovanom na primeni Međunarodnih standarda finansijskog izveštavanja, Zakonom o računovodstvu i reviziji, propisima izdatim od strane Ministarstva finansija RS, usvojenim računovodstvenim prilikama i opštim aktima društva. U periodu za koji se podnosi izveštaj razmatran je i odobren Izveštaj revizorske kuće Privredno društvo za reviziju, računovodstvo i konsalting “MOORE STEPHENS Revizija i Računovodstvo” d.o.o. Beograd za 2021. godinu koji se upućuje Skupštini na usvajanje.

- Poslujući kao javno akcionarsko društvo Akcionarsko društvo Metalna industrija ALFA-PLAM Vranje, blagovremeno i u zakonom predviđenim rokovima, saglasno članu 50 Zakona o tržištu kapitala sastavljalo je, objavljivalo i dostavljalo Komisiji za hartije od vrednosti i Beogradskoj berzi finansijske izveštaje (kvartalne, polugodišnje, godišnji), dok je saglasno članu 30 Zakona o računovodstvu i reviziji iste dostavljalo Agenciji za privredne registre.

- Poslovanje društva u celosti je usklađeno sa Zakonom o privrednim društvima, drugim propisima, opštim i pojedinačnim aktima društva, kao i Kodeksom korporativnog upravljanja.

- Odbor direktora izveštava Skupštinu da je reviziju finansijskih izveštaja za 2021.godinu vršilo Privredno društvo za reviziju, računovodstvo i konsalting “MOORE STEPHENS Revizija i Računovodstvo” d.o.o. Beograd. Na objektivnost i nezavisnost revizora ukazuje činjenica da navedena revizorska kuća pored usluga revizije finansijskih izveštaja za društvo nije pružala druge usluge.

Iz domena svojih Statutarnih ovlašćenja Odbor direktora je u period za koji se podnosi izveštaj razmatrao i usvajao Godišnje planove, Izveštaje o popisu, kvartalne izveštaje o poslovanju društva i druga akta, kao i druge materijale i izveštaje iz svoje nadležnosti, permanentno pratio poslovanje i ažurnost organizacionog segmenta, poslova na praćenju, kontroli i naplati potraživanja.

Prilikom zaključenja Ugovora u kojima postoji lični i interes povezanog lica članovi Odbora direktora upoznati su sa obavezom obaveštavanja društva o postojanju ličnog Ili interesa povezanog lica, kao i sa obavezom nečinjenja konkurencije Društvu i drugim posebnim dužnostima članova Odbora direktora. Način odobravanja poslova u kojima postoji lični interes regulisani su Zakonom o privrednom društvima. Prilkom odlučivanja Odbora direktora o odobravanju poslova u kojima postoji lični interes, glasovi takvih članova su isključeni prilikom utvrđivanja rezultata glasanja.

Odbor direktora izveštava Skupštinu o zaključenim pravnim poslovima u kojima postoji lični ili interes povezanog lica i to:

1. Aneks br.10 Ugovora o zajmu broj OK07/2014 zaključen dana 27.09.2021.godine između Akcionarskog društva Metalna industrija ALFA-PLAM Vranje i Privrednog društva za proizvodnju čokolade, bombona i peciva “Pionir” d.o.o. Beograd, kojim aneksom je promenjen član 5.osnovnog ugovora tako da aktivni saldo po osnovu transakcija iz člana 4. i pripisana obračunata kamata u skladu sa članom 7.ovog ugovora u toku važenja ovog ugovora ne može biti veći od EUR 16.500.000,00 u dinarskoj protivvrednosti, obračunato po srednjem kursu NBS
2. Aneks br.11 Ugovora o zajmu broj OK07/2014 zaključen dana 15.11.2021.godine između Akcionarskog društva Metalna industrija ALFA-PLAM Vranje i Privrednog društva za proizvodnju čokolade, bombona i peciva “Pionir” d.o.o. Beograd, kojim aneksom je promenjen član 5.osnovnog ugovora tako da aktivni saldo po osnovu transakcija iz člana 4. i pripisana obračunata kamata u skladu sa članom 7.ovog ugovora u toku važenja ovog ugovora ne može biti veći od EUR 20.000.000,00 u dinarskoj protivvrednosti, obračunato po srednjem kursu NBS
3. Aneks br.12 Ugovora o zajmu broj OK07/2014 zaključen dana 15.12.2021.godine između Akcionarskog društva Metalna industrija ALFA-PLAM Vranje i Privrednog društva za proizvodnju čokolade, bombona i peciva “Pionir” d.o.o. Beograd, kojim aneksom je promenjen član 5.osnovnog ugovora tako da aktivni saldo po osnovu transakcija iz člana 4. i pripisana obračunata kamata u skladu sa članom 7.ovog ugovora u toku važenja ovog ugovora ne može biti veći od EUR 23.000.000,00 u dinarskoj protivvrednosti, obračunato po srednjem kursu NBS
4. Sporazum o raskidu ugovora o zakupu zaključen dana 01.03.2022.godine između Akcionarskog društva Metalna industrija ALFA-PLAM Vranje i Privrednog društva za proizvodnju čokolade, bombona i peciva “Pionir” d.o.o. Beograd, kojim sporazumom je raskunut ugovor o zakupu poslovnog prostora u Beogradu, Požeška 65b, koji se nalazi u prizemlju poslovne zgrade, a sastoji se od šalter sale površine 289,20 m2 i ovalnog dela sa predvorjem i liftom površine 145,84m2, gde je ALFA-PLAM zakupac, a Pionir zakupodavac.

Na planu zaštite interesa zaposlenih Odbor direktora je, uz navedene aktivnosti, paralelno i sa dužnom pažnjom, pomno pratio i ovaj segment u prvom redu obezbeđujući, uz značajne poslovne i finansijske rezultate, sigurno i stabilno poslovanje, blagovremeno i u potpunosti izvršavanje svojih obaveze prema zaposlenima.

**Zaključak:**

Članovi Odbora direktora, ulažu puni kapacitet svog znanja, zalaganja i doprinosa, profesionalno i stručno se odnose prema svojim zakonskim obavezama i nadležnostima, tretirajući sve segmente ravnopravno, a sva pitanja, materijale, razmatraju svestrano, studiozno, odgovorno i kvalitetno, vodeći posebnu brigu o zaposlenima, a sve u cilju daljeg unapređenja dostignutog nivoa korporativnog upravljanja, kvaliteta upravljanja i sistema kvaliteta uopšte, na šta ukazuju i pozitivni rezultati poslovanja u prethodnom periodu.

Predsednik Odbora direktora

Avram Milenković